Таралыу дәрәжәһе исемлегендә (тел белгән кешеләрҙең дөйөм һаны буйынса) 2013 йылға урыҫ теле инглиз теленән (1500 млн), ҡытай теленән (1400 млн), һинди/урду (600 миллиондан күберәк), испан теленән (500 млн) һәм ғәрәп теленән (350 млн) ҡала 6-сы урынды биләй. 2018 йылда теге йәки был телдә һөйләшеүселәр өсөн туған тел тип һаналған телдәр араһында урыҫ теле, ҡытай, испан, инглиз, ғәрәп, һинди, бенгаль һәм португал телдәренән ҡала, донъяла 8-се урында тора.